cyanic-selkie/wikianc huggingface dataset:
Kroksund (Marker)
Kroksund er stedet der fylkesvei 123 krysser Rødenessjøen. Tidligere ferjeleie, tettsted og kommunesentrum i Rødenes kommune.
David Letterman
25-årsjubileum
2. februar 2007 markerte Letterman 25 år som late night talkshow-vert. Ingen veldig stor markering, men nok en gang var Bill Murray gjest for å markere jubileet. Cleveland Cavaliers stjernespiller LeBron James var også gjest.
20-årsjubileum med Late Show og CBS
Musikalske gjester var Lenny Kravitz og Gladys Knight som fremførte sangen You and I Ain't Nothin' No More fra filmen Lee Daniels' 'The Butler. Dette var også Gladys Knight aller første opptreden hos Letterman.
67th Academy Awards
27. mars 1995 var han programleder for 67th Academy Awards i 1995.
Husleieloven
Heving av leieavtaler
Uavhengig av om leieavtalen er tidsubestemt eller tidsbestemt, kan den heves dersom den annen part gjør seg skyldig i et vesentlig kontraktsbrudd (mislighold). Hevningsretten er særlig viktig for en utleier i en tidsubestemt kontrakt der leieren har oppsigelsesvern – for dette vernet gjelder ikke hvis leieren har gjort seg skyldig i et vesentlig mislighold. Og for begge parter er hevningsretten viktig i tidsbestemte kontrakter der man ellers ikke kan si opp, foreligger det et vesentlig mislighold kan avtalen likevel bringes til opphør slik at leieren må fraflytte samtidig som hans betalingsplikt oppheves. Vilkårene for leiers hevningsrett er ikke detaljregulert i husleieloven, men det følger av § 2-12 at leieren kan heve hvis det foreligger et vesentlig mislighold ved leieforholdets start. Det kan f.eks. være at leiligheten ikke er ferdigbygget slik at den ikke kan tas i bruk eller at et lokale som er utleid til restaurantdrift, ikke er godkjent for slik bruk. Videre følger det av § 5-7 at leier har hevningsrett hvis utleier misligholder sine plikter mens leieforholdet løper, f.eks. at han ikke utbedrer en skade som ligger innenfor hans vedlikeholdsplikt. I alle tilfeller ligger det i begrepet «vesentlig mislighold» at det må være et klart og betydelig avvik fra det leieren kan forvente – en bagatellmessig forsømmelse gir aldri hevningsrett.
Chilton County
Chilton County er et fylke i den amerikanske delstaten Alabama. Det ligger i de sentrale delene av staten og grenser mot Shelby County i nord, Coosa County i øst, Elmore County i sørøst, Autauga County i sør, Perry County i sørvest og mot Bibb County i nordvest.
Kjell Hovda
Hovda ble norgesmester på 20 km tre ganger, i 1970, 1971 og 1975, og han var med på å vinne sju NM-gull i stafett. Han er fire ganger blitt norgesmester i skifeltskyting, og har til sammen vunnet sju kongepokaler. Hovda representerte Rødberg Idrettsforening og Fiskum Skytterlag.
Den nordatlantiske laksekonvensjonen
Konvensjonen for bevaring av laks i Nord-Atlanteren trådte i kraft 1. oktober 1983 og opprettet en inter-statlig organisasjon, North Atlantic Salmon Conservation Organization (NASCO). NASCO har som mål å bevare, restaurere, forbedre og rasjonelt styre vill atlantisk laks.
Skye terrier
Stell og pleie
En skye terrier trenger mosjon, den var tidligere en jakthund, og har både energi og lyst til å være med på lange turer. Men man må aldri overmosjonere en ung skye, da dens spesielle kroppsbygning gjør den utsatt for ulike rygg – og leddplager. Første leveåret kan lek og korte spaserturer være nok. Skye terriere er tilpasningsdyktige og ikke blant de mest mosjonskrevende rasene, men en daglig tur behøves.
Rasen i Norge
Skye terrier har eksistert i Norge i over hundre år, siden 1907. Men rasen har aldri slått særlig an i Norge selv om det stort sett har blitt født årlige valpekull her de siste ti - femten årene (2022). Noen eksemplarer blir også importert fra utlandet. Det finnes oppdrett av rasen i Norge. Rasen er ellers underlagt Norsk Terrier Klub, hvor den har sin egen raserepresentant.
Weifang
Administrative enheter
Weifang består av fire bydistrikter, to fylker og seks byfylker:
David McCreery
Han spilte 67 landskamper for, og fikk også med seg fotball-VM 1982 og fotball-VM 1986 for landet sitt.
Scottish Football League
Historie
Ligaen fortsatte med to divisjoner fram til 2. verdenskrig. Aktiviteten ble innstilt etter serierunden 2. september 1939, og ligaen startet opp igjen først høsten 1946. I likhet med i England ble det imidlertid spilt regionale, uoffisielle serieturneringer under krigen.
Trivia
En engelsk klubb spiller i Scottish Football League, nemlig Berwick Rangers. Berwick-klubben ble valgt inn i Scottish Football League i 1955, og spilte før det i lavere skotske ligaer. Byen Berwick har i tidligere århundrer vært en del av Skottland, og ligger nærmere Edinburgh i Skottland enn Newcastle upon Tyne i England. For fotballklubben er det dermed bedre økonomisk å spille i det skotske enn det engelske ligasystemet.
Nat Lofthouse
Nat Lofthouse kom til Bolton i september 1939 og debuterte i mars 1941 i en kamp mot Bury. Bolton vant 5–1 og Lofthouse scoret to mål. Debuten i ligaen kom ikke før etter krigen, ettersom den engelske ligaen var suspendert under krigen, og ikke startet opp igjen før sesongen 1946/47. Lofthouse' offisielle debut for Bolton var derfor 21. august 1946 i en ligakamp mot Chelsea, hvor han scoret to mål, men hvor Bolton likevel tapte 3–4. I 1953 tapte han FA-cupfinalen mot Blackpool, men i 1958 var han på vinnerlaget, og scoret begge målene da Bolton slo Manchester United 2–0 i finalen.
Linyi (Shandong)
Samferdsel
Kinas riksvei 206 passerer også gjennom Linyi. Den løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Soilwork
I slutten av 2005, forlot gitaristen Peter Wicher bandet på grunn av turnê-utmattelse og personlige grunner. Wicher begynte med musikkproduksjon for andre band. Av alle line-up-forandringene til Soilwork var dette den mest skuffende for fansen, siden Wicher hadde vært en meget viktig person i bandet og hadde en måte å spille gitar på som ingen kunne gjenskape.
Europaligaen i fotball for menn 2009/10
Andre kvalifiseringsrunde
I andre kvalifiseringsrunde deltok de 23 vinnerne fra første kvalifiseringrunde, 24 cupvinnere fra de nasjonale ligaene som var rangert fra 30-53, 18 sølvmedaljevinnere fra de nasjonale ligaene som var rangert fra 19-36, 6 bronsemedaljevinnere fra de nasjonale ligaene som var rangert fra 16-21, 6 fjerdeplasslag fra de nasjonale ligaene som var rangert fra 10-15 og 3 femteplasslag fra de nasjonale ligaene som var rangert fra 7-9. Det var totalt 80 lag, og de 40 vinnerne over to kamper avanserte til tredje kvalifiseringrunde. Kampene ble trukket 22. juni og spilt 14.-16. juli og 23. juli.
Mount Mitchell
Fjellet er oppkalt etter Elisha Mitchell, professor ved University of North Carolina. Han fastslo fjellets høyde i 1835, men døde ved Mitchell Falls i 1857 under en ekspedisjon for å verifisere sine tidligere beregninger. Mitchell er begravd på toppen av fjellet.
Coosa County
Fylket ble etablert i 1832 og har fått sitt navn etter en indianerby.
Rachel Bilson
Rachel Sarah Bilson (født 25. august 1981 i Los Angeles i California) er en amerikansk skuespiller. Hun er kjent for sin rolle som Summer Roberts i TV-serien The O.C.
Tigrinja-tigré
Tigré er en etnisk gruppe i Etiopia. De snakker tigrinja.
Ulla Winblad
Ulla Winblad er en halvt autentisk, halvt fiktiv person, kjent fra Carl Michael Bellmans viser og dikt, løst basert på den virkelige personen Maria Kristina Kiellström (1744–1798).
Tempelet i Uppsala
Tempelet antas å ha blitt brent og revet rundt år 1087 på ordre av kong Inge Stenkilsson den eldre, som på samme tid drepte sin svoger Blot-Sven og derved lyktes med å slå ned den siste offentlige åsadyrkingen. I tillegg til at tempelet ble ødelagt skal offertret ha blitt hugget ned, og en kirke blitt bygget på tempeltuftene.
I henhold til usikre kongerekker skal Inge den eldre har vært den niende konge etter Olof Skötkonung, som var den første svenske konge som ble døpt.
Carl Larsson hadde dette tempelet som bakgrunn i sitt monumentalmaleri Midvinterblot, der han skildrer offeret av kong Domalde.
Jørundland kraftverk
Magasinet reguleres mellom 510 og 493 moh. Det hentes også inn vann fra en rekke bekkeinntak. Magasinkapasiteten er på 257 millioner m³. Total tunnellengde fra inntak i Nesvatn til kraftstasjonen er på 12 kilometer.
Det er installert en francisturbin med effekt på 55 MW, og midlere årsproduksjon er på 190 GWh.
Jining (Shandong)
Jining ligger i et kullrikt område og er derfor preget både av gruvedrift og elektrisitetsverker. Jining har også meget annet industri, som tekstilindustri, medisinsk industri, vinproduksjon, naturgjødsel og sementindustri. Huaneng Jining kullkraftverk, Shidongkou-1 kullkraftverk og Shidongkou-2 kullkraftverk ligger her.
Peter and the Wolf
Peter and the Wolf er et band dannet av musikeren Red Hunter. Musikken deres består for det meste av sang og gitar. Red Hunter sier om sin produksjon av låter: «''Jeg bærer ei notisbok med meg hvor enn jeg går. Får jeg en idé, stopper jeg opp og skriver den ned uansett hvor jeg befinner meg, om det så er noe jeg tenker på, hører eller observerer. Det er av min høyeste prioritet å sørge for at jeg fanger disse ideene, da låtskriving er en livslang beskjeftigelse.» Bandets første album het Lightness; dog tilbyr plateselskapet også eldre demoer av bandet kalt Peter and the Wolf og Experiments in Junk''. Etter lanseringa av Lightness opptrådte bandet med show flere plasser inkludert øyer, kirkegårder og mer eller mindre «ordinære» steder. Bandets hittil nyeste album ble lansert i september 2007 og kalles The Ivori Palms.
I Norge er Peter and the Wolf kanskje mest kjent gjennom Freias TV-reklame for Kvikk Lunsj, med låten «Safe Travels».
Randolph County (Alabama)
Randolph County er et fylke i den amerikanske delstaten Alabama. Det ligger øst i staten og grenser mot Cleburne County i nord, Chambers County i sør, Tallapoosa County i sørvest og mot Clay County i vest. Det har også grense mot delstaten Georgia i øst.
Holger og Hagbart
Holger og Hagbart var en humoristisk tegneserie skapt av Arne Bye. Tegneserien er blant annet trykt i tegneserieheftene Pondus, Slagg og Supernova. I tillegg er det gitt ut egne Holger og Hagbart-album av Pokus forlag, Kelpie forlag og Laksevåg forlag.
Preaspirasjon
I norsk og svensk er preaspirasjon tradisjonelt blitt regnet som et trekk i enkelte spredte dialekter. I Norge gjelder det dialektene på Jæren, i Bjerkreim i Dalane, i nordre del av Gudbrandsdalen, og på Senja. I det svenske språkområdet forekommer preaspirasjon i dialektene i Härjedalen, nordre del av Dalarna, Arjeplog, og i et belte på øyene i Østersjøen: Gräsö, Åland og skjærgården utenfor Åbo.
Carl Johan Bjerkelund
Liv
I 1948 ble han hjelpeprest i Veldre. I 1954 fikk han H.M. Kongens gullmedalje for en avhandling om «Albert Schweitzers Paulus-forskning». Fra 1960 til 1962 var han forskningsstipendiat ved NAVF, og fra 1966 lektor i nytestamentlig teologi ved Universitetet i Oslo. Han ble senere dosent og var professor fra 1977 til 1988.
Liste over kulturprisvinnere i Lurøy
Av de 23 prisvinnerne har de blitt tildelt priser for fordelt på emner:
Læren til Jesu Kristi Kirke av Siste Dagers Hellige
Frelse
Menneskene har ifølge læren levd i en førjordisk tilværelse som åndebarn av Gud. Kirken lærer at det var en foruttilværelse, et sted som eksisterte før menneskeheten. Menneskene er kommet til Jorden som en del av en utvikling mot fullkommenhet. Hensikten med at man skal forlate Guds nærhet og komme til jorden er at man skal få en fysisk kropp, høste erfaring og lære å ta riktige valg. Gud vil at hans barn skal utvikles og bli mer lik ham. Når mennesker dør, vil de havne i et ventestadium som kalles åndeverdenen, og kroppen skiller seg fra sjelen. Der venter de til oppstandelsen når de skal få kroppen sin tilbake. I denne tilværelsen forkynnes også evangeliet, og man har muligheten for omvendelse. Ventestadiet tar slutt når alle himmelens ånder har kommet ned til jorda og dødd, og da vil dommens dag finne sted. Menneskene kan oppnå tre ulike grader av frelse, eller de kan bli dømt til det ytterste mørket.
Sverker Karlsson den yngre
Avsatt med norsk hjelp
I 1209 forsøkte pave Innocens III å gripe inn på Sverker den yngres vegne, men forgjeves. Fra Danmark året etter, i 1210, kom Sverker tilbake til Sverige med stort sett danske tropper i den hensikt å gjenerobre sitt tapte rike. Erik Knutsson møtte ham i ved Gestilren, i nærheten av Lena (dagens Kungslena) i Vestergøtland den 17. juli, og triumferte igjen, samtidig som Sverker stupte. Samme år ble kong Erik kronet.
Cleburne County (Alabama)
Fylket ble etablert i 1866 og har fått sitt navn etter Patrick Cleburne som var general i Amerikas konfødererte staters hær under den amerikanske borgerkrigen.
Den internasjonale sjøfartsorganisasjonen
SOLAS
Da IMO begynte sine operasjoner i 1959, ble flere andre tidligere konvensjoner brakt under IMO-paraplyen. En av de største var The International Convention for the Prevention of Pollution of the Sea by Oil (OILPOL) 1954, som senere ble til MARPOL.
Maritime pollution convention
I 1969 ble IMOs generalforsamling samlet for å utvikle en internasjonal avtale for kontroll av miljøforurensning av skip til sjøs. De neste årene dannet IMO en rekke serier av regelverk for å forhindre større skipsuhell og for å minimere effekten av disse. Regelverkene beskriver detaljert hvordan man skal håndtere miljøtrusler som følge av rutiner ombord på fartøy som tankrengjøring og fjerning av avfall fra maskinrommet. Ett av de største regelverkene som kom som følge av dette var the International Convention for the Prevention of Pollution from ships (MARPOL) i 1973. MARPOL dekker ikke bare ulykker og operasjonelle oljeutslipp, men også forskjellige typer av forurensing av kjemikalier, varer i pakket form, kloakk, søppel og luftforuresning. Pr. dags dato er konvensjonen av 1973 og protokollen fra 1978 kombinert. Dette trådte i kraft den 2. oktober 1983. Per mai 2013 er det 152 medlemsland som representerer 99,2 % av verdens skipstonnasje i konvensjonen.
Juridiske instrumenter
IMO er en kilde til cirka 60 juridiske instrumenter som guider medlemslandene til å forbedre sikkerheten til sjøs, legge til rette for handel mellom sjøfartsland og verne om det maritime miljøet. Den mest kjente instrumentet er Safety of Life at Sea (SOLAS), så vel som International Convention on Oil Pollution Preparedness, Response and Co-operation (OPRC). Andre inkluderer the International Oil Pollution Compensation Funds (IOPC). Den fungerer også som et depot for traktater som enda ikke har blitt ratifisert, som the International Convention of Removal of Liability and Compensation for Damage in Connection with the Carriage of Hazardous and Noxious Substances by Sea, 1996 (HNS konvensjonen) og Nairobi International Convention of Removal of Wrecks (2007).
IMO i dag
I Desember 2002 kom det nye endringer til SOLAS 1974 Konvensjonen. Disse tilleggene økte betydningen av International Ship and Port Facility Security Code (ISPS), som trådte i kraft 1. juli 2004. Koden skal sørge for ansvarsfordeling og back-up for å verne mot smugling, terrorisme, piratangrep, blindpassasjerer osv. ISPS-koden stiller krav til de fleste skip og havner som holder på med internasjonal handel til å etablere og sikre strenge sikkerhetsprosedyrer som står spesifisert i Ship Security Plan og Port Facility Security Plan.
Tekniske komiteer
Det tekniske arbeidet av IMO blir utført av en rekke komiteer. Disse er:
Friedrich August Stüler
Stüler var en svært produktiv kunstner, som med letthet og dyktighet beveget seg mellom ulike stilarter, dog likevel med en forkjærlighet for gotikk og nyrenessanse. som hans viktigste verk regnes Neues Museum (1843–45) i tilknytning til Schinkels Altes Museum i Berlin. I Norden laget han tegningene til Nationalmuseum i Stockholm.
Marion Jones
Marion Jones var et stort talent i både basketball og friidrett. Hun spilte på laget til University of North Carolina at Chapel Hill, men bestemte seg for å satse på friidrett etter at hun ikke kom med på det amerikanske laget til OL 1996 på grunn av en skade.
Marion Jones og doping
2004 ble en sportslig nedtur for Jones. Hun oppnådde svake resultater under OL i Athen, og fra ulike hold ble det fremsatt påstander om at Jones hadde brukt forskjellige dopingmidler før OL 2000. 19. august 2006 kom det fram at hun skal ha testet positivt for EPO under de amerikanske mesterskapene tidligere på sommeren. B-prøven, som ble klar 6. september, var derimot negativ, og hun ble dermed frikjent.
Historic Royal Palaces
Historic Royal Palaces har kontrakt fra ministeren for kultur, media og sport for å bestyre disse eiendommene for monarken. Alle er åpne for publikum.
Stein-organisasjonen
Stein-organisasjonen var en norsk motstandsgruppe under andre verdenskrig. Gruppen organiserte på det meste omkring 1.500 personer, og var aktiv på Vestlandet med utgangspunkt i Bergen fra sommeren 1940 til oktober 1941.
Norwegian Property
Den 10. mars 2010 ble det gjennomført en emisjon på 45 326 000 aksjer til NOK 12 per aksje. Kapitaløkningen representerer 10 prosent av de utestående aksjene i selskapet.
Bård
Utbredelse
Om lag 4000 personer i Norge har i dag guttenavnet Bård som første eller eneste fornavn. Formen Bárður er vanlig på Færøyene.
Kastellet gård
Huset har i dag adresse Kastellveien 2 D, og befinner seg nedenfor Ekebergveien, rett syd for Kastellet trikkeholdeplass.
Breimsvatnet
Fiske
Breimsvatnet har som ett av få vann i Sogn og Fjordane en dokumentert bestand av storørret. I tillegg finnes det en bestand av småfallen røye i vannet som det ble bedrevet aktiv utfisking på gjennom midten av 1990-tallet. Breimsvatnet og resten av Breimsvassdraget er kjent for gode fiskeforhold og trekker mange turister i sommerhalvåret.
Samferdsel
Den trondhjemske postvei gikk med robåt over innsjøen. Ivar Aasen reiste over Breimsvatnet i 1942 og skrev at «dets Omegn just ikke har noget hyggeligt Udseende».
Koigi wa Wamwere
Politisk karriere
Wamwere studerte ved Cornell University i USA på begynnelsen av 1970-tallet, og der ble han interessert i politikk, blant annet ved å lese bøker og høre taler av andre frigjøringsforkjempere som Martin Luther King jr., Malcolm X og John Kennedy.
Paolo Uccello
Liv og verk
Uccello gikk i lære hos Lorenzo Ghiberti, og var Ghibertis assistent under arbeidet med bronseportene til baptisteriet i Firenze. I 1415 ble han opptatt i lauget Medici e Speziali. Han bosatte seg senere i Firenze, der han blant annet malte freskene i korsgangen til klosteret ved Santa Maria Novella. Disse freskene henter motiv fra Første mosebok. I fresken «Syndefloden», som har form av en lunett, skildrer Uccello den bibelske naturkatastrofens faser, med skikkelser som kjemper for å overleve: én mann klamrer seg fast ved arken, to skikkelser svømmer frenetisk.
Den lille havfrue (statue)
Lignende statuer
I 2006 ble kunstverket Det genmodificerede paradis av Bjørn Nørgaard satt opp på Langelinie, noen hundre meter fra havfruestatuen. Kunstverket er en gruppe av skulpturer, hvorav en kalles Den genmodificerede havfrue og er en nonfigurativ statue av en kvinne som sitter på noen steiner ute i vannet.
31 (kortspill)
31 er et kortspill for 2 eller flere spillere, og foregår over flere runder til alle unntatt én spiller er slått ut. 31 er også grunnlaget for spillet Per
DeKalb County (Alabama)
DeKalb Countys totale areal er 2 017 km² hvorav 2 km² er vann. I 2000 hadde fylket 64 452 innbyggere og administrasjonssenteret ligger i byen Fort Payne.
Engelsk 2. divisjon 1989–90
Opprykk til 1. divisjon – Play-off
Play-off ble spilt der klubbene som kom på tredje, fjerde, femte og sjetteplass i 2. divisjon spilte om en plass i 1. divisjon. De to beste klubbene i 2. divisjon rykket automatisk opp til 1. divisjon.
Wim van der Voort
Willem «Wim» van der Voort (født 24. mars 1923 i 's-Gravenzande, død 23. oktober 2016 i Delft ) var en nederlandsk skøyteløper.
Leikanger prestegjeld
Historikk
Leikvangir sókn (norrønt) har sin opprinnelse fra kristningen av landet. Leikanger prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Leikanger med Fresvik, Feios, Tjugum, Fjærland og Vangsnes annekssogn.
Hjula Væverier
Historie
I 1960-åra var det planlagt å rive Hjula Væverier, Nedre Vøiens Bomuldsspinderi og den andre industribebyggelsen langs Akerselva, og all bebyggelsen i området øst for elva unntatt «Hønse-Lovisas hus».
Tsjeljabinsk
Tsjeljabinsk (russisk: Челябинск) er en by i Russland og administrativt senter i Tsjeljabinsk oblast. Innbyggertallet er 1,093,000 (2006) innenfor bygrensene og 1,330,000 innenfor det urbane området.
Den første versjonen av byvåpenet ble opprettet den 8. juni 1782. Symbolet på byvåpenet er en kamel med handelsvarer på ryggen, den syboliserer byens betydning i handel.
Den frie vilje
Den forteller historien om en tidligere voldtektsmann som etter ti års fengsel innleder et forhold med en ung sårbar kvinne, som selv gjennom mange år ble psykisk misbrukt av sin far. Filmen hadde verdenspremiere 13. februar 2006 på den internasjonale filmfestivalen i Berlin, der hovedrolleinnehaveren Jürgen Vogel mottok Sølvbjørnen. Filmen har fått flere andre priser.
Jølstravatnet
Jølstravatnet med Kjøsnesfjorden har Norges største fiske av innlandsørret. Hvert år fanges det 25.000 kg ørret hovedsakelig med garn, i 1994 ble tatt 20 tonn ørret i innsjøen. Kjøsnesfjordens ørretstamme er genetisk ulik resten av innsjøen. Ørreten i Kjøsnesfjorden gyter i selve innsjøen, mens ørreten i innsjøen for øvrig gyter mest i elvene.
Samferdsel og bebyggelse
Europavei E39 følger nordsiden av vannet fra Skei til Vassenden, på denne strekningen ligger grendene Helgheim, Årdal, Ålhus og Svidal. Langs sørsiden går Fv 451 fra Vassenden til Kjøsnes, her finnes Sandal, Myklebustdalen og Dvergsdal. Fylkesvei 451 krysser Kjøsnesfjordens munning på bro/steinfylling (Kjøsnesbrua). Fra Kjøsnes til Skei går riksvei 5.
Asle
Asle har norsk navnedag 8. april.
Etymologi
Kvinnenavnet Asle er en variant av Atla eller Aslaug. Atla har samme opprinnelse som Atle, mens Aslaug er sammensatt av to navneledd som betyr «gud» og «lovet».
Utbredelse
Ásl eller Ösl er kjent brukt i fire runeinnskrifter fra vikingtiden, så navnet var kjent, men antakelig ikke blant de mest brukte i Norden på den tiden. Asle var et vanlig mannsnavn i Norge i middelalderen. Over 60 forskjellige personer med navnet er nevnt i Regesta Norvegica. Mannsnavnet Asle hadde størst popularitet som døpenavn i Norge på 1960- og 1970-tallet, men var ikke blant de mest mest brukte døpenavnene.
Lycaena
Levevis
Larvene lever på planter i blåfjærfamilien (Polygalaceae), syrefamilien (Polygonaceae) eller andre familier av urter.
Systematisk inndeling
Lycaena er eneste europeiske slekt og er representert med 12 arter. I Norge finnes fire arter. Det har vært brukt en lang rekke andre slektsnav på artene i denne gruppen, navnene Heodes (for Lycaena virgaureae) og Palaeochrysophanus (for Lycaena hippothoe) har blitt brukt for norske arter.
Helge Irgens Høeg
Helge Irgens Høeg (født 23. oktober 1945) er en norsk botaniker, vegetasjonshistoriker, pollenanalytiker og statsstipendiat. Hans hovedarbeidsfelt er vegetasjonshistorie, klimahistorie og bosetnings- og jordbrukshistorie.
Høeg har hovedfag i systematisk botanikk fra Universitetet i Oslo 1972, og ble deretter engasjert som NAVF-stipendiat og prosjektsansatt med analyser av pollen. Han har bidratt til en pollen-arkeologisk datering av Borrehaugene til tidlig 600-tall, og datering av Halvdanshaugen til ca. 860, i tråd med Snorres påstander. Teknikken baserer seg på artsbestemmelse av pollenkorn i tekstiler og jordlag i utgravninger, og å avpasse artsfunnene med det man ellers vet om artenes innvandringshistorie, blant annet fra alderssnitt av torvmyrer. Høeg har også bidratt til å datere granas spredning.
Barbour County (Alabama)
Barbour Countys totale areal er 2 343 km² hvorav 51 km² er vann. Ved folketellingen i 2010 hadde fylket 27 457 innbyggere og administrasjonssenteret ligger i byen Clayton.
Oslo Konserthus
Konserter
Oslo Konserthus har to konsertsaler med henholdsvis 1404 og 266 plasser. Det er ca. 300 kulturarrangementer i konserthuset hvert år, med et samlet besøkstall på over 200 000.
Monte Gordo
Monte Gordo er det høyeste fjellet på den kappverdiske øya São Nicolau. Fjellet er 1 137 meter høyt (noen hevder 1 340 moh). Fjellet ligger på øyas vestside og kan sees fra nesten hele øya, samt at man kan se to naboøyer fra fjelltoppen. Fjellet er avskoget.
Konvensjonen i Olkijoki
Konvensjonen ble undertegnet den 19. av Adlercreutz og Kamenskij. Dagen etter ble konvensjonen godkjent av grev Fredrik Vilhelm von Buxhoevden, general og kommandant for den keiserlige russiske arméen.
Hammersborg
Hammersborg er et strøk på en høyde i nordenden av Oslo sentrum, som vokste frem som en forstad til Christiania på 1700-tallet. Forstaden ble sanert i 1920- og 1930-årene og strøket består nå av boliger, kontorer, institusjoner og kirker. Noen av husene fra gamle Hammersborg finnes på Norsk Folkemuseum.
Geografi
Det fantes en dam ved den ridebanen som har ligget omtrent ved dagens Hammersborg torg.
Reppa kraftverk (Nordland)
Verket startet produksjonen i 1956 og det ble modifisert i 1986.
NM217 Bergepanser
Spesialkjøretøy basert på Leopard 1-chassis
I 1995 fikk Hägglunds Moelv kontrakt på å konvertere 22 Leopard 1 til et antall forskjellige pansrede ingeniørkjøretøyer. Tårnene ble fjernet på alle disse, og en rekke spesialiserte systemer installert. Vognene fikk navnet NM189 Ingeniørpanservogn.
Warren Beatty
Karrière som filmskuespiller
Hans neste film, Love Affair (1994), gjorde det også ganske bra på kino. I 1998 var Beatty produsent, regissør og han hadde hovedrollen i den politiske satiren Bulworth som ble nominert til beste originale manus. I 2007 ble Beatty tildelt Cecil B. DeMille-prisen fra Hollywood Foreign Press Association.
Callophrys
Callophrys er en artsrik slekt av stjertvinger. De er sommerfugler i gruppen glansvinger.
Markusflue
Rødlistevurdering
Kjent utbredelsesområde er 34.431 km2. Det antas at artens utbredelse er middels godt kartlagt og min-maks estimat er derfor satt til ± 25% (25.824 - 43.038 km2). Beregnet utbredelsesområde er dermed i underkant av 31.000 km2. Kjent forekomstareal er 20 lokaliteter (80 km2). Det er mulig at arten har forsvunnet fra noen av lokalitetene. Minimum forekomstareal er derfor satt til 76 km2. Maksimum forekomstareal er satt til 20x kjent forekomstareal (1.520 km2). Dette begrunnes i at arten kan forekomme på flere lokaliteter innen det kjente utbredelsesområdet. Beregnet forekomstareal er 509 km2. Det registreres at arten har hatt en stor økning i antall observasjoner de siste årene. Det antas at arten er trolig kraftig fragmentert, fordi habitattypen i tilstrekkelig størrelse for å opprettholde en bestand har begrenset og spredt utbredelse. I tillegg er habitattypen utsatt for pågående nedgang i kvalitet og/eller areal på grunn av skogbruk og annen arealpåvirkning. Markusflue er vurdert som nær truet (NT) i 2021 fordi arten har et middels stort forekomstareal, bestanden er trolig sterkt fragmentert og leveområdene er utsatt for pågående nedgang i kvalitet og/eller areal.
Himmelblå
Premiere
I Brønnøysund var det en egen premierefest arrangert av Torgar næringshage, med støtte fra blant annet Brønnøy kommune og Nordland fylke. Arrangementet foregikk på «Tørrfeskbrygga», som ble brukt som opptakssted i serien, og første episode ble vist for rundt 450 personer en halvtime før resten av Norge.
Snøbrett under Vinter-OL 2002
Løypa i parallellslalåm var 914 meter lang med en høydeforskjell på 178 meter.
Jemeljan Pugatsjov
Bakgrunn
De påfølgende årene førte Pugatsjov et vandrende liv. Han ble flere ganger arrestert og fengslet som desertør av myndighetene. I 1773, etter å ha frekventert klostrene til de gammeltroende, som hadde betydelig innflytelse på han, erklærte han seg selv som tsar Peter III og organiserte opprøret til Jaik-kosakkene, som etter hvert førte til et vidstrakt opprør i hele regionen ved nedre Volga.
Opprøret 1773–1774
Se hovedartikkel: Pugatsjovs opprør
John G. Avildsen
John G. Avildsen (født 21. desember 1935 i Oak Park i Illinois i USA, død 16. juni 2017 i Los Angeles) var en amerikansk regissør. Han var av dansk opprinnelse.
Ruts bok
Struktur
Akt 4: Ekteskapsinngåelse og epilog: Liv og fullhet (4,1–22)
Frisere
Historie
Radbod eller Redbad (drept i 719) regnes som den siste selvstendige frisiske regenten før frankerne underla seg området. Radbod nedkjempet Karl Martell i slaget ved Köln i 716, det første slaget under Karl Martells ledelse og det eneste nederlaget i hans liv. Radbod fordrev også misjonæren Willibrord av Utrecht fra Friesland. I årene 775–785 var friserne underlagt Karl den stores styre helt opp til elven Elben. De ble i kortere perioder underlagt danske vikinger, men kom i år 888 under tysk styre. Frisernes lover som Karl den store opptegnet, bevarte likevel mye av sitt gamle rettsgrunnlag.
Alastair Campbell
Alastair John Campbell (født 25. mai 1957) er en britisk politiker som har vært kommunikasjonsrådgiver, pressesjef og strategiansvarlig («spin doctor») for Storbritannias statsminister Tony Blair. Han har vært en kontroversiell person i britisk politikk de siste år og har ofte vært ansett som en av arkitektene bak New Labour. Han har blant annet blitt anklaget for å fabrikkere bevis at Irak hadde masseødeleggelsesvåpen for å rettferdiggjøre Irak-krigen. Han har imidlertid blitt renvasket fra denne anklagen ved flere granskninger.
Liberia under Sommer-OL 1980
Liberia under Sommer-OL 1980. Sju sportsutøvere fra Liberia deltok kun i åpningsseremonien under Sommer-OL 1980 i Moskva, før de sluttet seg til den internasjonale boikotten av lekene.
Republikken Kongo under Sommer-OL 2012
Republikken Kongo deltok under Sommer-OL 2012 i London som ble arrangert i perioden 27. juli til 12. august 2012. Sju utøvere, fire menn og tre kvinner deltok i tre sporter, friidrett, svømming og bordtennis. Det var ellevte gangen Kongo deltok i et sommer-OL, de vant ikke noen medaljer. Friidrettsutøveren Lorene Bazolo var landets flaggbærer under åpningsseremonien.
Engelsk 2. divisjon 1988–89
Opprykk til 1. divisjon – Play-off
Play-off ble spilt der klubbene som kom på tredje, fjerde, femte og sjetteplass i 2. divisjon spilte om en plass i 1. divisjon. De to beste klubbene i 2. divisjon rykket automatisk opp til 1. divisjon.
Martita Hunt
Senere karriere
Hun døde av akutt astma i sitt hjem i Hampstead i London den 13. juni 1969, 69 år gammel. Hun giftet seg aldri, men var tante til skuespilleren Gareth Hunt.
Mike Duxbury
I juni 1990 gikk han til Blackburn Rovers, og spilte 27 ligakamper til 1992. Da ble han kjøpt av Bradford City, hvor han spilte til 1994. Han spilte 65 ligakamper for Bradford City.
Selvmordsbombe
Bakgrunn
Før andre verdenskrig var det en bevegelse i Polen for å kompensere landets underlegenhet overfor Tyskland med selvmordsangrep. I løpet av våren og sommeren 1939 meldte over 4 000 polakker seg for selvmordsangrep.
Tapstall
''Approximately 2,800 Kamikaze attackers sunk 34 Navy ships, damaged 368 others, killed 4,900 sailors, and wounded over 4,800. Despite radar detection and cuing, airborne interception and attrition, and massive antiaircraft barrages, a distressing 14 percent of Kamikazes survived to score a hit on a ship; nearly 8.5 percent of all ships hit by Kamikazes sank.''
Forsvar mot selvmordsbomber
I enkelte tilfeller har selvmordsbombere blitt avslørt kort tid før de skal utløse bomben, gjerne på grunn av unormal oppførsel. Ofte har de allikevel klart å utføre angrepet, ettersom bombene er laget slik at de raskt kan utløses. Sikkerhetsstyrker har i situasjoner hvor de avslører en mulig selvmordsbomber et meget vanskelig oppdrag, ettersom den vanlige prosedyren med å skyte mot kroppen kan utløse bomben eller gi bomberen den brøkdelen av et sekund som skal til for å trykke inn utløseren. En vanlig strategi er derfor at sikkerhetsstyrkene instrueres i å skyte mot hodet for å drepe den mistenkte umiddelbart. Dette har ført til tragedier som skytingen av Jean Charles de Menezes i London etter angrepet i London 21. juli 2005, hvor det viste seg at den drepte ikke hadde noen tilknytning til terrorisme. Det fører også til større fare for at tilfeldige mennesker i nærheten treffes, ettersom målet er mindre.
George Duke
1977 ble han også aktiv som plateprodusent, og fra 2004 hadde han sitt eget plateselskap BPM Records.
Tapir Akademisk Forlag
Forlaget ble startet i 1921, og ga ut fag- og lærebøker for universitets- og høyskole- samt profesjonsmarkedet. Forlaget ga særlig ut bøker innen teknologi og realfag. Det utga i 2007 omkring 80 nye titler i året, hadde 12 ansatte og en omsetning på 20 millioner kroner.
Adresseavisen
Historie
I 1927 ble Harald Torp ansatt som sjefredaktør, og samme år ble avisens navn endret til Adresseavisen. Avisen ble ved Torps ansettelse en av landets best redigerte aviser, og fikk en stadig større utbredelse også ut over fylkets grenser. Etter hvert som økonomien tilsa det, ble det innkjøpt noen av de mest moderne og avanserte maskiner etter datidens krav.
Redaktører
• Erik Must Angell 1813–1814
• Tønnes A. Høeg 1845–1851
• Fredrik Christian Dons 1881–1885
• Kjell Einar Amdahl og Gunnar Flikke 1989–1996
Paul Connolly
Biografi
På grunn av at han var bosman-spiller kunne han gå gratis til andre klubber etter at 2007/08-sesongen var over og den 15. mai 2008 ble det klart at han hadde skrevet under på en kontrakt med Derby County som offisielt startet 1. juli 2008. Paul Connolly debuterte for Derby den 9. august 2008 i en ligakamp mot Doncaster Rovers. Da Derbys kaptein for 2008/09-sesongen, Alan Stubbs, la opp på grunn av skade, ble Connolly lagets nye kaptein.
Botne
Botne, (NO-0715), er en tidligere kommune i Vestfold fylke. Den ble opprettet som Botne formannskapsdistrikt i 1837, og ble slått sammen med Holmestrand den 1. januar 1964. Botne hadde da et innbyggertall på 4 656.
Forsvarets stasjon Varanger (FSV)
Stasjonen, som har oppgaver knyttet til militær signaletterretning, ble etablert like etter andre verdenskrig. Den har vært permanent operativ siden begynnelsen av 1950-tallet, og ble gradvis utbygget gjennom flere tiår under den kalde krigen. Den siste utvidelsen, med nye bygg, fant sted i 1996. Stasjonen har også ansvar for et administrasjons- og støtteelement på Høybuktmoen og en innsamlingsenhet på Viksjøfjell, begge i Sør-Varanger kommune. Aktiviteten i Sør-Varanger startet i 1947 som egne stasjoner.
Aspmyra stadion
Fasiliteter
Den nordre tribunen er den eldste og eies av Aspmyra AS. Arealet bak den østre tribunen eies av Bodø Boligbyggelag, som har bygd boliger der. Tribunen er oppkalt etter SKS, som har kjøpt navnerettighetene. I 2010 var driftskostnadene på ca. 2 millioner kroner. Banen er 105 × 68 meter, og har kunstgress med gummispon og undervarme.
Janka Djagileva
Musikalsk karriere
Fra 1988 av ble Jankas navn stadig mer kjent i undergrunnsmiljøet, også utenfor hjemtraktene i Sibir. Hun turnerte sammen sibirske musikere, især Grazjdanskaja Oborona, rundt i Sovjetunionen. Dette gjorde også det sibirske undergrunnsmiljøet mer kjent, også i de stadig mer kommersialiserte miljøene i henholdsvis Leningrad og Moskva. I Leningrad møtte hun sentrale personer i byens rockmiljø, og hun spilte inn kassettalbumet Prodano! i januar 1989 i hjemmestudioet til Sergej Firzov.
Jan Jakob Maria de Groot
Blant hans mange betydningsfulle arbeider kan nevnes Le code de Mahâyanâ en Chine (1893), Sectarianism and religions persecution in China (2 bd, 1903-04), Die Religionen der Chinesen (1906), Universismus (1918; på engelsk i 1912) og fremfor alt det store The Religions System of China (6 bd, 1892-1910).
Wolfs Rain
Wolfs Rain er en japansk anime skapt av Keiko Nobumoto og produsert av Bones Studio. Serien ble regissert av Tensai Okamura, og figurene designet av Toshihiro Kawamoto med en filmmusikk produsert og arrangert av Yoko Kanno.
Handling
Kiba, en hvit ulv, drives frem av rent instinkt for å finne Paradis. I et forsøk på å unnslippe en ulvehatende jeger, søker han tilflukt i en utslitt by. Her møter han den grå ulven Tsume, den brune ulven Hige og den røde ulven Toboe, som alle bestemmer seg for å finne Paradis sammen ved hjelp av Blomsterjomfruen, Cheza, som Kiba har et spesielt forhold til.
Michael Cimino
Tidlig karriere
Etter å ha blitt kreditert som manusfaorfatter på filmene Silent Running (1972) og Magnum '44 (1973) (Magnum Force, den andre Dirty Harry-filmen), fikk han muligheten til å regissere sin egen historie, Tordensky og Rappfot (Thunderbolt and Lightfoot) (1974), med Clint Eastwood i hovedrollen. Eastwoods produksjonsselskap, Malpaso, kjøpte rettighetene til manuset med Eastwood i tankene som regissør, men Cimino overtalte Eastwood til å la han regissere selv. Filmen ble en suksess, og spilte inn 25 millioner dollar på kino. Filmens budsjett var på 44 millioner dollar.
Footloose
Dette ble sett på som spikeren i kisten på Ciminos Hollywood-karriere.
Senere karriere
Ciminos siste film var The Sunchaser fra 1996 med Woody Harrelson. Cimino var i gang med preproduksjon av Man's Fate, en prisvinnende eksistensiell roman av André Malraux.
Liste over begreper i buddhismen
(pāli: brahmavihara)
Den irske uavhengighetskrigen
Krigen sprer seg
I mars 1920 drepte IRA for første gang en person anklaget for spionasje. Tidlig i april ble 400 forlatte RIC-brakker brent ned, sammen med nesten hundre skattekontorer. Noen dager senere begynte fanger i Mountjoy fengsel en sultestreik for å få status som politiske fanger. Dette førte til store støttedemonstrasjoner i Dublin, fulgt av en dags generalstreik. Det ble bestemt at de sultestreikende som ikke var dømt skulle løslates, men på grunn av en misforståelse ble alle sluppet fri. Under feiringen av løslatelsene skjøt soldater fra Highland Light Infantry inn i en ubevæpnet menneskemengde i Miltown Malbay. Tre ble drept og ni såret. Grevskapets likskuemann fant ni soldater og politimenn skyldige i mord, og utstedte arrestordrer, men dette ble ikke fulgt opp av andre myndigheter.
Britenes respons
Da Royal Irish Constabulary begynte å miste grepet om konflikten, ble Black and Tans opprettet. De 7000 medlemmene var for det meste rekruttert blant engelske og skotske veteraner fra første verdenskrig. Offisielt var de en reserve innen RIC, men i realiteten var de en uavhengig paramilitær styrke. Etter å ha blitt satt inn i konflikten i mars 1920 fikk de raskt et rykte for drukkenskap og disiplinproblemer, noe som skadet den britiske regjeringens moralske omdømme i Irland mer enn noen annen faktor. Black and Tans tok represaliene mot irske byer til nye høyder, med brenning og plyndring av Trim, Templemore, Balbriggan og andre steder. I juli 1920 ble også Auxiliary Division, med 2214 tidligere offiserer fra British Army, satt inn. De fikk et like dårlig rykte som Black and Tans for sin behandling av sivilbefolkningen, men var mer effektive, ettersom de hadde bedre disiplin og var mer villige til å møte IRA i kamp. Represaliepolitikken ble ikke offisielt bekreftet, men Lord Hugh Cecil oppsummerte den slik: «Det virker som om det er enighet om at det ikke forekommer noe slik som represalier, men at de har god effekt».
Krigen fra november 1920 til juli 1921
21. november 1920 drepte Collins’ Squad fjorten britiske etterretningsagenter, kjent som the Cairo Gang, på forskjellige steder i Dublin. Som svar på dette kjørte Black and Tans i lastebiler inn på Croke Park, en av Gaelic Athletic Associations baner, under en fotballkamp og begynte å skyte tilfeldig inn i folkemengden. Fjorten ubevæpnede sivile ble drept og 65 såret. Senere samme dag ble to republikanske fanger og en venn som tilfeldigvis hadde blitt pågrepet sammen med dem «skutt under fluktforsøk» i Dublin Castle; det var klart for alle parter at det dreide seg om en ekstrajudisiell henrettelse. Denne dagen ble kjent som Bloody Sunday.
Frem til våpenhvilen var et faktum i juli 1921, vokste voldsbruken stadig. Mer enn 1000 mennesker ble drept mellom januar og juli 1921, det vil si omkring 70% av det totalte antall drepte i løpet av hele konflikten. I tillegg ble omkring 4500 IRA-medlemmer eller antatte IRA-sympatisører internert.
Ben Muirhead
Rochdale
I mai 2007 ble han fristilt av Bradford City, og den påfølgende måneden signerte han under på en permanent kontrakt med Rochdale som han hadde vært på låneopphold hos tidligere i sesongen. Muirhead skårte for øvrig på det avgjørende straffesparket slik at Rochdale ble kvalifisert for playoff–finalen i League Two etter å ha slått Darlington. Etter ett år i klubben ble han satt på overgangslisten av Rochdale i juni 2008, og om lag én måned senere kom Muirhead og klubben til enighet om å avslutte arbeidsforholdet på grunnlag av at han ønsket å spille høyere opp i ligasystemet.
Narjan-Mar
Historie
Narjan-Mar ble grunnlagt som administrativt senter for det autonome området Nenetsk i 1932, i forbindelse med utbyggingen av Petsjora-kullfeltene. Bosetningen fikk bystatus i 1935. I Sovjettiden var Narjan-Mar en lukket by. Byen hadde tidligere store sagbruk, men de fleste er nå nedlagt. Etter sovjettiden har Narjan-Mar fått en mer internasjonal rolle, m.a. som administrativt senter for en av medlemsregionene i Barentsregionen.
Den irske uavhengighetskrigen
Krigen i nordøst juli 1920 til juli 1922
Voldsspiralen begynte for fullt sommeren 1920. Den 17. juli det året ble den britiske obersten Gerard Smyth drept av IRA i Cork, etter å ha holdt en tale der han oppfordret RIC til å utføre represalier mot sivilbefolkningen. Smyth var fra Banbridge i Down, og drapet utløste hevnaksjoner mot tilfeldige katolikker i Banbridge og Dromore. Den 21. juli marsjerte lojalister til Harland and Wolff i Belfast, hvor de tvang over 7000 katolikker og venstreorienterte protestanter til å forlate arbeidsplassene sine. Det brøt ut opptøyer i Belfast og Derry med omkring førti drepte, og mange ble hjemløse på begge sider. Michael Collins foreslo en boikott av varer fra Belfast som svar på angrepene, og Dáil vedtok en begrenset boikott 6. august og en mer total boikott mot slutten av året.
Cape Hatteras
Nær Cape Hatteras møtes to kraftige havstrømmer: Labradorstrømmen fra nord og Floridastrømmen (Golfstrømmen) fra sør. Grunne sandbanker strekker seg ca 23 km ut fra kysten. Sandbankene og kraftig sjø har ført til at mange skip har gått på grunn utenfor kysten, og området her går under navnet «Atlanterhavets kirkegård».
The Detection Club
Opprinnelig var medlemskap begrenset til forfattere av klassiske detektiv-fortellinger. Forfattere av «såkalte thrillere» og andre former for krimromaner hvor løsning av krimgåten ikke var hovedfokus, var utelukket. Denne regelen ble senere fjernet.
Arnold Mühren
Karriere
Han spilte 23 landskamper for og scora tre mål. Han var på laget som vant fotball-EM 1988.
Ingvild Wedaa Tennfjord
Jobb
Siden 2005 har Tennfjord vært kåsør i Norgesglasset på NRK P1. Oktober 2015 var hun også gjest på Nytt på nytt.
Sali Berisha
Han ble født i landsbyen Viçidol i distriktet Tropojë, nær grensen til Kosovo. Før han ble politiker, var Berisha professor i kardiologi ved Universitetet i Tirana. Bortsett fra morsmålet albansk snakker han engelsk, spansk, italiensk og russisk. Han er gift med barnelegen Liri Berisha (født Ramaj), som han har to barn med.
Rama VI
Vajiravudh (født 1. januar 1881, død 25. november 1925) (Rama VI, med regenttittelen Phra Mongkut Klao Chaoyuhua (พระบาทสมเด็จพระมงกุฎเกล้าเจ้าอยู่หัว)), den sjette kongen av Thailands chakridynasti, var konge av Siam (nå Thailand) fra 1910 til sin død i 1925. Han overtok tronen etter sin far, kong Chulalongkorn (Rama V), og var den første av Thailands konger som fikk en vestlig utdannelse (i Storbritannia), og det var derfor store forventninger til at han skulle fortsette sin fars modernisering av Siam, da han besteg tronen.
Trude Raad
Raad holder en rekke bestenoteringer for aldersbestemte årsklasser i sleggekast, samt, per 15. juli 2011, norsk juniorrekordholder i for klassen under 23 år med 63,43 meter. I 2009 ble hun dobbeltvinner i Deaflympics, med seire i både diskos og slegge. Raad representerer Gloppen Friidrettslag, og Tambarskjelvar IL.
Rama VI
Litterære verk
Vajiravudh er en av Thailands mer kjente kunstnere, siden han skrev moderne romaner, noveller og skuespill. Blant verkene hans er oversettelser av tre av William Shakespeares skuespill: «Kjøpmannen i Venedig», «Romeo og Julie» og «Som dere vil ha det». Det må òg legges vekt på hans mange stykker for å promotere thainasjonalisme. I flere av sine tekster kritiserte han Thailands kinesiske innbyggere og portretterte dem som «Østens jøder», på grunn av deres økonomiske makt og stilling i Thailand. Denne kritikken var gjerne noe overdreven ettersom Thailand er et av de landene i Sørøst-Asia der kineserne er mest og best integrert i lokalbefolkningen.
Restaurasjonen i England
Karl I av England ble henrettet i 1649 etter den engelske borgerkrig. Landet ble deretter styrt som en republikk, kalt dels Samveldet og dels Protektoratet, og med Oliver Cromwell som Lord Protector. Umiddelbart etter hans død havnet England i en politisk krise som førte til at Karl II ble gjeninnsatt som konge den 29. mai 1660. Restaurasjonen innebarte at de engelske, skotske og irske monarkiene (under en konge) ble gjenopprettet med Karl II etter interregnum (avbruddet) med republikken under Cromwell. Restaurasjonen benyttes således både om den faktiske hendelsen som den perioden som fulgte umiddelbart etter at kongen ble gjeninnsatt.
Restaureringen av Karl II
Mange rojalister som hadde vært i landsforvisning kom tilbake til England og ble belønnet. Prins Rupert av Pfalz kom tilbake til tjeneste og ble medlem av kongelige råd, og ble belønnet med en annuitet (livrente). George Goring, 1. hertug av Norwich, kom tilbake og ble gjort kaptein av kongens livgarde og gitt en pensjon. Marmaduke Langdale kom også tilbake og ble adlet som baron Langdale. William Cavendish, marki av Newcastle, og fikk tilbake det meste av sine tidligere eiendommer og gods. Han ble belønnet i 1666 med Hosebåndsordenen (som hadde blitt skjenket ham i 1650) og ble forfremmet til hertug den 16. mars 1665.
Kongemordere og opprørere
Loven Indemnity and Oblivion Act, «erstatning og amnesti», ble vedtatt den 29. august 1660, og ga amnesti og benådning til tidligere forræderi mot kronen, men særskilt ekskluderte de som hadde vært involvert i rettssaken og henrettelsen av Karl I. 31 av de 59 kommisjonærer (dommere) som hadde signerte dødsdommen i 1649 levde fremdeles.
I oktober 1660 ved Charing Cross eller Tyburn i London, i flere århundrer det fremste retterstedet i byen, ble ti stykker offentlig hengning, trekking og kvartering: Thomas Harrison, John Jones, Adrian Scroope, John Carew, Thomas Scot, og Gregory Clement. De hadde alle signert kongens dødsdom; predikanten Hugh Peters; Francis Hacker og Daniel Axtell, som kommanderte vakten ved kongens rettssak og henrettelse; og John Cooke, anklageren som førte straffesaken mot kongen.
Karlsvognen
Karlsvognen er et stjernemønster, som utgjør en del av stjernebildet Store bjørn. Den består av Store bjørns syv klareste stjerner.
Folkeetymologi vil ha det til at stjernebildet har fått navn etter Karl den store, men navnet er mye eldre og betyr «mannsvognen» i motsetning til Lille bjørn, «kvinnevognen».
Brattlitunnelen
Den 17. januar 2013 kom et vogntog lastet med 27 tonn brunost i brann i tunnelen. Brannen ble slukket etter fire dager. Det ble først anslått at den ville forbli stengt i to-tre uker etter hendelsen på grunn av opprydningsarbeidet. Det viste at det krevde mer tid å vaske og rense tunnelen og reparere de omfattende skadene på lysanlegget, nødstasjoner og PE-skummet i en lengde på over en kilometer. Det ble derfor kunngjort at tunnelen skulle åpne den 22. februar.